b'\n_START_ARTICLE_\nBreithauptita\n_START_SECTION_\nCaracter\xc3\xadstiques\n_START_PARAGRAPH_\nLa breithauptita \xc3\xa9s antimonur de n\xc3\xadquel (NiSb). A part dels elements de la seva f\xc3\xb3rmula, pot contenir impureses de ferro, cobalt, ars\xc3\xa8nic i sofre. Cristal\xc2\xb7litza en el sistema hexagonal de forma arborescent, disseminada i massiva; el cristalls s\xc3\xb3n rars i prims en forma tabular o d\'agulla de fins a 1 mm. La seva duresa a l\'escala de Mohs \xc3\xa9s 5,5._NEWLINE_Segons la classificaci\xc3\xb3 de Nickel-Strunz la breithauptita pertany a "02.CC - Sulfurs met\xc3\xa0l\xc2\xb7lics, M:S = 1:1 (i similars), amb Ni, Fe, Co, PGE, etc." juntament amb els seg\xc3\xbcents minerals: achavalita, freboldita, kotulskita, langisita, niquelina, sederholmita, sobolevskita, stumpflita, sudburyita, jaipurita, zlatogorita, pirrotina, smithita, troilita, cherepanovita, modderita, rutenarsenita, westerveldita, millerita, m\xc3\xa4kinenita, mackinawita, hexatestibiopanickelita, vav\xc5\x99inita, braggita, cooperita i vysotskita.\n_START_SECTION_\nFormaci\xc3\xb3 i jaciments\n_START_PARAGRAPH_\nLa breithauptita es forma en venes hidrotermals de calcita associades amb menes de cobalt-n\xc3\xadquel-argent._NEWLINE_La breithauptita ha estat trobada en 176 indrets del m\xc3\xb3n. El territoris amb un major nombre de jaciments s\xc3\xb3n, la part sud del Canad\xc3\xa0, prop de la seva frontera amb els Estats Units, Escandin\xc3\xa0via, Gran Bretanya, Europa Central (juntament amb Fran\xc3\xa7a) i Austr\xc3\xa0lia. A l\'\xc3\x80sia hi ha jaciments a R\xc3\xbassia, la Xina, l\'\xc3\x8dndia i el Jap\xc3\xb3. A Catalunya n\'existeixen jaciments a la mina Balcoll, situada al Priorat (Tarragona) i a les mines Montoliu, a la Vall d\'Aran._NEWLINE_Sol trobar-se associada a altres minerals com: plata nativa, nickelina, maucherita, cobaltita, ullmannita, tetraedrita, pirrotita, cubanita, calcopirita, esfalerita, galena i calcita.'